**Súkromná spojená škola, M. Falešníka 6, Prievidza**

 **Školský poriadok**

**(Organizačná zložka základná škola)**

**Preambula**

Súkromná spojená škola, M. Falešníka 6, Prievidza je školou, ktorej organizačné zložky sú základná škola, materská škola, základná umelecká škola. Základná škola je škola s klasickými triedami. V záujme naplnenia práva na vzdelanie, vedenie školy zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania a aby bol aj časom príjemne stráveným rovnako žiakmi ako aj učiteľmi. Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k žiakom, učiteľom i ostatným zamestnancom školy. Z uvedeného dôvodu sa ustanovuje tento Školský poriadok školy, ktorý sa opiera o platnú legislatívu Ministerstva školstva SR. Je to súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy. Uplatňovanie školského poriadku školy v každodennom živote školy je prejavom uvedomelého vzťahu k práci v škole a k plneniu svojich povinností.

**A. VŠEOBECNÉ USTANOVENIA**

1. **Organizácia školského roka**

Obdobie školského vyučovania (ďalej len "vyučovanie") sa člení na prvý polrok a druhý polrok. Vyučovanie v prvom polroku sa začína prvý pondelok po 1. septembri a končí sa 31. januára nasledujúceho kalendárneho roka. Vyučovanie v druhom polroku sa začína 1. februára a končí sa 30. júna bežného roka.

Na školách sa vyučuje päť dní v týždni. V dňoch pracovného pokoja sa na školách nevyučuje. Vysvedčenie sa vydáva žiakom v posledný vyučovací deň školského roka.

Obdobie školských prázdnin tvoria jesenné prázdniny, vianočné prázdniny, jarné prázdniny (týždeň podľa rozvrhu krajov), veľkonočné prázdniny a letné prázdniny (od skončenia vyučovania v druhom polroku do začiatku vyučovania v novom školskom roku).

Pri plánovaní rodinných výletov a dovoleniek je potrebné rešpektovať termíny prázdnin. V prípade, že žiak bude počas obdobia školského vyučovania chýbať z dôvodu výletu či dovolenky, nie je povinnosťou učiteľa individuálne vysvetľovať učivo preberané v čase žiakovej neprítomnosti. V uvedenom prípade sú za osvojenie si vymeškaného učiva žiakom zodpovední rodičia.

Riaditeľ školy môže poskytnúť žiakom zo závažných, najmä z organizačných a z technických dôvodov v

súhrne najviac päť dní voľna v školskom roku. Ak dôjde k nepredvídanej udalosti, najmä k živelnej pohrome, k havarijnej situácii, k epidémii alebo k pandémii, môže riaditeľ školy po prerokovaní so zriaďovateľom školy rozhodnúť o poskytnutí ďalších dní voľna žiakom a o spôsobe náhrady vyučovania za tieto dni.

1. **Organizácia vyučovacieho dňa**
2. Vyučovací proces sa riadi platným rozvrhom hodín, ktorý schválil riaditeľ školy. Rozvrh hodín je povinný rešpektovať každý žiak, pedagogický zamestnanec a ostatní zamestnanci. Rozvrh tried a rozvrh jednotlivých pedagógov je zverejnený na EDUPAGE.
3. Vyučovací proces je organizovaný v učebniach a telocvičných priestoroch podľa rozpisu, schváleného vedením školy a zverejnenom v systéme Edupage resp. v triednych rozvrhoch. Vyrušovať žiakov a pedagógov počas vyučovania nie je dovolené.
4. **Práva a povinnosti žiakov**

**Práva žiaka**

**V zmysle deklarácie práv dieťaťa, práv žiakov a práv nadaných detí má dieťa a žiak právo na:**

a) rovnoprávny prístup ku vzdelávaniu,
b) bezplatné vzdelanie v základnej škole,
c) vzdelanie v štátnom jazyku a materinskom jazyku

d) výchovu a vzdelávanie v bezpečnom a zdravom prostredí

e) vytvorenie organizácie výchovno-vzdelávacieho procesu primeraného jeho veku s dodržaním psychohygienických zásad výchovy a vzdelávania

 f) úctu k svojej osobe a na zabezpečenie ochrany proti fyzickému a duševnému násiliu

 g) výchovu a vzdelávanie primerané jeho schopnostiam a zdravotnému stavu

 h) výchovu a vzdelávanie zamerané na mnohostranné poskytovanie vecných informácií

 ch) rozvoj vlastnej osobnosti, slobodu prejavu a súkromie. Tým však nemôže byť obmedzované toto právo a ohrozované zdravie ostatných účastníkov výchovno-vzdelávacieho procesu a ich právo na vzdelanie

 i) úctu k svojmu vierovyznaniu, svetonázoru a etnickej príslušnosti

 j) na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,

 k) dostať informácie v otázkach týkajúcich sa jeho osoby a výchovno-vzdelávacích výsledkov od pedagogických zamestnancov

 l) na individuálne vzdelávanie za podmienok ustanovených týmto zákonom podľa § 24 zákona č. 245/2008 o výchove a vzdelávaní ( školského zákona).

m( účasť na individuálnom rodičovskom stretnutí.

 **Žiak so špeciálnymi výchovno-vzdelávacími potrebami má právo na**:

a) výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
b) má právo používať pri výchove a vzdelávaní špeciálne učebnice a špeciálne didaktické a kompenzačné pomôcky.

**Žiak má právo na opravu písomnej práce, ústnej odpovede, projektu najneskôr 2 dni po udelení známky a 5 dní do klasifikačnej porady, alebo po dohode s vyučujúcim.**

**Povinnosti žiaka**

1. Žiak musí rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi , v škole sa správať slušne, podľa svojich schopností sa svedomite pripravovať na vyučovanie a dodržiavať školský poriadok.

2.Žiak sa musí správať slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania.

3.**Žiak musí byť v škole vhodne, čisto a bez výstredností oblečený a upravený. Žiaci školy sú povinní nosiť školskú rovnošatu vo farebnej kombinácii červená, biela , sivá. Riaditeľka školy zakazuje nosiť roztrhané nohavice, tepláky, ultra krátke nohavice, mini sukne a tričká s vulgárnymi nápismi a kresbami. Krátke nohavice a sukne musia siahať na dĺžku pripaženej paže. Vlasy majú byť slušne upravené / nie sú prípustné prefarbené vlasy, dredy na rôzny spôsob/. V prípade nedodržania žiak poruší školský poriadok a zákonný zástupca dieťaťa bude musieť doniesť do školy oblečenie na prezlečenie, alebo bude dieťa poslané domov sa prezliecť. Tento priestupok bude riešiť riaditeľka školy.**

**V prípade, ak žiak bude porušovať školský poriadok, bude nasledovne postihnutý:**

* **5 krát porušený ŠP – napomenutie triednym učiteľom**
* **10 krát porušenie ŠP – pokarhanie triednym učiteľom**
* **15 krát porušenie ŠP – pokarhanie riaditeľkou školy**

 **Pri 2 sústavne neuhradených mesiacoch ( školné a strava) riaditeľka zváži vylúčenie zo školy.**

4.Žiak musí chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Účasť na vyučovaní voliteľných predmetov a záujmovej činnosti je pre prihláseného žiaka povinná.

5.Žiak musí chrániť učebnice a školské predmety, udržiavať v poriadku a v čistote svoje miesto, triedu a ostatné školské priestory, chrániť majetok pred poškodením; nosiť do školy učebnice a školské potreby podľa rozvrhu hodín a pokynov pedagogických zamestnancov.

6.Pred skončením vyučovania žiak nesmie bez dovolenia vychádzať zo školskej budovy; zdržiavať sa v školských priestoroch v čase mimo vyučovania môže žiak len za podmienok určených školským poriadkom.

7.Žiak musí chrániť svoje zdravie i zdravie spolužiakov; nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, návykových látok ohrozujúcich zdravie a život

8.**Počas vyučovacích hodín žiak nesmie používať mobilný telefón a musí byť vypnutý v taške. Použiť ho môže iba v odôvodnených prípadoch so súhlasom vyučujúceho.**

V prípade nerešpektovania tohto zákazu učiteľ telefón zoberie a po vyučovacej hodine vráti žiakovi, so zápisom o porušení školského poriadku.

9.Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov.

10. Žiak nesmie obmedzovať svojím konaním práva ostatných osôb zúčastňujúcich sa výchovy a vzdelávania.

11. Žiak si ctí ľudskú dôstojnosť svojich spolužiakov a zamestnancov školy alebo školského zariadenia.

**Práva a povinnosti zákonného zástupcu žiaka**

**Zákonný zástupca žiaka má právo:**

a) žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
b) oboznámiť sa s výchovno-vzdelávacím programom školy alebo školského zariadenia a školským poriadkom,
c) byť informovaný o výchovno-vzdelávacích výsledkoch svojho dieťaťa,
d) na poskytnutie poradenských služieb vo výchove a vzdelávaní svojho dieťaťa,
e) zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
f) vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,
g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**Zákonný zástupca žiaka je povinný:**

a) vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
b) dodržiavať podmienky výchovno-vzdelávacieho procesu svojho dieťaťa určené školským poriadkom,
c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
d) informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch, dôležitých údajov o zákonných zástupcoch, alebo žiakovi, alebo iných závažných skutočnostiach, ktoré by mohli mať vplyv na priebeh výchovy a vzdelávania,
e) nahradiť škodu, ktorú žiak úmyselne zavinil,
f) zákonný zástupca dieťaťa alebo zástupca zariadenia je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona,
g) dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
h) ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach,
i) **neprítomnosť žiaka, ktorá trvá 5 vyučovacích dní, ospravedlňuje jeho zákonný zástupca**

j) **zákonný zástupca je povinný 1 krát do týždňa prihlásiť sa do systému Edupage a skontrolovať oznamy učiteľov a známky dieťaťa v elektronickej žiackej knižke**

**k) zákonný zástupca a jeho dieťa sú povinní spoločne absolvovať 1krát za štvrťrok konzultácie s učiteľom, prihlásiť sa na konzultácie prostredníctvom Edupage**

**l) zákonný zástupca je povinný načas platiť školné a  stravné na účet školy, v ojedinelých prípadoch v kancelárii vedúcej prevádzky školy.**

**Výchovné opatrenia**

Výchovné opatrenia sú pochvaly, iné ocenenia a opatrenia na posilnenie disciplíny žiakov.

1. Pochvaly a iné ocenenia

 Udeľujú sa za mimoriadny prejav aktivity a iniciatívy, za záslužný alebo statočný čin, za dlhodobo úspešnú prácu pre kolektív. Pochvaly sa udeľujú ústne alebo písomne. Škola udeľuje :

 • pochvalu od vyučujúceho do Poznámok k práci žiakov v KZ,

 • pochvalu od vyučujúceho do žiackej knižky žiaka,

 • pochvalu od triedneho učiteľa,

 • pochvalu od riaditeľa školy,

 • diplom,

 • po schválení rodičovskou radou vecnú /finančnú/ odmenu. Najlepších žiakov môže riaditeľ školy navrhnúť na ocenenie primátorke mesta.

1. Odmeňovanie žiakov

 Pri účasti žiakov na rôznych súťažiach a aktivitách školy môže byť žiakom udelené za polročné hodnotiace obdobie výchovné opatrenia

1. Opatrenia vo výchove

Výchovné opatrenia sa udeľujú podľa Zákona č. 245/2008 Z. z. o výchove a vzdelávaní (školský zákon ) a Metodických pokynov č.21/2011na hodnotenie a klasifikáciu žiakov ZŠ

1. Opatrenie na posilnenie disciplíny žiaka sa ukladá po objektívnom prešetrení za

závažné alebo opakované previnenie proti školskému poriadku školy. Toto opatrenie

predchádza spravidla zníženiu stupňa zo správania.

2. Podľa závažnosti previnenia sa ukladá niektoré z opatrení, najmä napomenutie od

triedneho učiteľa, pokarhanie od triedneho učiteľa, pokarhanie od riaditeľa.

3. Pokarhanie triednym učiteľom udeľuje triedny učiteľ so súhlasom riaditeľa po

prerokovaní v pedagogickej rade. Riaditeľ udeľuje pokarhanie riaditeľom školy po

prerokovaní v pedagogickej rade.

4. O udelení výchovného opatrenia informuje riaditeľ preukázateľným spôsobom

zákonného zástupcu žiaka. Výchovné opatrenie sa zaznamenáva žiakovi do triedneho výkazu

alebo katalógového listu žiaka.

5. Udelenie zníženého stupňa zo správania podľa § 55 ods. 6 písm. c) a d) školského zákona sa odôvodní v triednom výkaze alebo katalógovom liste žiaka.

**Udeľovanie výchovných opatrení:**

**a) za menej závažné porušenie vnútorného poriadku školy môže byť žiak potrestaný napomenutím alebo pokarhaním triednym učiteľom alebo riaditeľkou školy**

NTU za 2 - 4 menej závažné priestupky,

 PTU za 5 - 6 menej závažných priestupkov, alebo 1 závažný priestupok

 PRŠ za opakované menej závažné priestupky, alebo 2 závažné priestupky

Opatrenia vo výchove (podľa školského zákona §58)

b)/ **za opakované menej závažné previnenie alebo závažnejšie previnenie voči vnútornému poriadku školy môže byť žiakovi udelená znížená známka zo správania o 1 stupeň za:**- drzé a neslušné správanie sa k učiteľovi alebo iným zamestnancom školy (odvrávanie, neochota poslúchnuť, alebo neprimerané reakcie po upozornení na nevhodné správanie)
-vyrušovanie spolužiakov a ich obťažovanie svojím správaním na vyučovaní a počas prestávok (hlučné správanie, nevhodné žartovanie, vysmievanie sa, fyzické obťažovanie strkaním, sácaním, šťuchaním, braním vecí spolužiakom bez dovolenia, ich skrývanie alebo neochota ich vrátiť, slovné vyhrážanie bitkou)
- nevhodné správanie na autobusovej zastávke (obťažovanie ostatných cestujúcich, hlučné správanie, pokrikovanie, naháňanie sa, vulgárne vyjadrovanie)
úmyselné poškodzovanie majetku školy (písanie po povrchu lavíc, stoličiek, dverí, ďalšieho nábytku)

**c) znížená známka zo správania o 2 stupne:**-neprimerané sa správanie k učiteľovi a zamestnancom školy (vulgárne vyjadrovanie, nadávky, vyhrážky)
- úmyselné psychické a fyzické ubližovanie spolužiakom, násilné obťažovanie, vyvolávanie bitky a účasť na nej, týranie spolužiakov zákazom nejakej činnosti, príkazom vykonávať ponižujúcu činnosť, organizovaním neustáleho zosmiešňovania, ponižovania, zastrašovania pod hrozbou násilia, vyžadovanie peňazí, stravy alebo rôznych predmetov
- krádež majetku školy, osobných vecí zamestnancov, žiakov, hranie hazardných hier o peniaze
- úmyselné poškodenie majetku školy (kopanie do dverí, nábytku a pod.)
- propagácia, šírenie, prechovávanie, nosenie, užívanie a distribúcia drog a iných omamných látok akejkoľvek kvality, množstva a druhu vrátane cigariet a alkoholu
- fajčenie a užívanie alkoholických nápojov počas vyučovania a v čase mimoškolských aktivít

**d/ znížená známka zo správania o 3 stupne:**- úmyselné páchanie trestnej činnosti
- šikanovanie spolužiakov s následným ublížením na zdraví
- úmyselné poškodenie majetku školy vyššej hodnoty
- fyzické napadnutie dospelého človeka.

**e/ vylúčenie žiaka zo školy**

**v prípade, ak má žiak pokarhanie TU , následne RŠ, 3 závažné sťažnosti, riaditeľka školy zváži možnosť prestupu žiaka na inú základnú školu po dohode so zákonným zástupcom**

**Ak žiak svojim správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Podľa školského zákona 245/2008 ,** **§ 58 ods.3**

Riaditeľ školy bezodkladne privolá

* zákonného zástupcu
* zdravotnú pomoc
* policajný zbor

Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

Ak sa použije ochranné opatrenie podľa § 58 zákona, riaditeľ bezodkladne privolá zákonného zástupcu žiaka, ktorý za žiaka preberá zodpovednosť.

**B. Zásady správania žiakov**

**I. Príchod do školy**

1. Žiaci na vyučovanie prichádzajú odo 7.45 h tak, aby pred začiatkom hodiny boli na svojom mieste, s pripravenými učebnými pomôckami.
2. Opakované bezdôvodné neskoré príchody na vyučovanie je porušovanie školského poriadku. Za každý oneskorený príchod sa žiakovi pripočíta nespravedlnený čas.

3. Do budovy školy vchádzajú žiaci hlavným vchodom, pokiaľ nie je osobitným predpisom upravený tento bod.

1. Žiaci, ktorí prídu na vyučovanie, výchovnú činnosť skôr ako je stanovená doba, disciplinovane čakajú v priestoroch školy (škola nezodpovedá v tomto čase za bezpečnosť žiakov) alebo na mieste, ktoré im určil učiteľ.
2. Na činnosti, ktoré organizuje škola, sa žiaci zhromažďujú na mieste a v čase písomne oznámenom cez Edupage.
3. Neskorý príchod na vyučovanie musí žiak ospravedlniť u vyučujúceho v triede i u svojho triedneho učiteľa.
4. Žiak sa v škole preobúva do zdravotne nezávadnej obuvi, ktorú má označenú vychádzkovú obuv, ktorú má podpísanú alebo inak označenú, necháva počas vyučovania, výchovnej činnosti v šatni ( nenosí ju do triedy !)
5. Žiaci na bicykli, skejborte, kolieskových korčuliach prichádzajú do školy – jej vonkajších priestorov len na vlastné nebezpečenstvo. Vstup do školy je na týchto športových náradiach a jeho odkladanie v priestoroch šatne zakázaný. Škola za poškodenie , či krádež bicykla, skejborta, kolieskových korčúľ nenesie zodpovednosť.
6. Je zakázané pohybovať sa vo vnútorných priestoroch školy na kolieskových korčuliach.

**II. Školská rovnošata**

1. Žiaci 1.- 9. roč.musia navštevovať školu oblečení v kompletnej školskej rovnošate.

2. Žiaci sú povinní nosiť školské rovnošaty nielen počas vyučovania, ale aj pri iných príležitostiach, napr. pri reprezentácii školy, na súťažiach, atď. Rovnošata nie je povinná pri špecifických akciách o konaní ktorých budú rodičia včas informovaní.

3 Časti školskej rovnošaty sú:

• polokošeľa s krátkym rukávom ( biela),

• polokošeľa s dlhým rukávom (biela),

• sveter, bolerko (červené)

• vesta (červená(

• sukňa, krátke nohavice (šedá, dĺžka minimálne do pol stehien),

• šatová sukňa (šedá),

• blúzka/košeľa s ľubovoľným rukávom (biela),

• nohavice (šedá),

• sako (červené)

Doplnky k školskej rovnošate:

• pančuchy (jednofarebné červené, šedé, biele).

5. V prípade horúceho počasia majú žiaci povolené aj krátke nohavice (dĺžka minimálne do pol stehien). V prípade tropických horúčav recepcia rozosiela rodičom upresnenie ohľadom obliekania žiakov (napr. vyhlásenie dňa bez uniformy).

6. V zimnom období je povolené nosiť pod polokošeľou s krátkym rukávom biely nátelník (nie rolák).

7. Cenník rovnošiat je zverejnený na webovom sídle školy

8. Školskú rovnošatu ako i ďalšie oblečenie je nutné podpísať, aby bolo možné vrátiť oblečenie po nájdení majiteľovi.

9. Žiakovi v nekompletnej školskej rovnošate udelí učiteľ sankciu podľa článku - priestupky a opatrenia. Pri treťom porušení bude rodič vyzvaný dostaviť sa do školy a žiaka prezliecť.

10. Žiak má možnosť prezliecť sa z rovnošaty do iného oblečenia bezprostredne pred odchodom zo školy.

**II. Správanie sa žiakov na vyučovaní**

1. Žiak je povinný správať sa v škole slušne, dbať na pokyny pedagogických i ostatných zamestnancov školy, podľa svojich schopností sa svedomito pripravovať na vyučovanie a dodržiavať vnútorný poriadok školy.

 2. Žiak prichádza na vyučovanie a všetky školské podujatia včas, riadne pripravený, so všetkými učebnými pomôckami, ktoré podľa rozvrhu potrebuje na vyučovanie. Pomôcky potrebné na hodinu si pripraví cez prestávku.

 3. V prípade ak si žiak opakovane bez závažnejšieho dôvodu neprinesie pomôcky na vyučovanie, môže mu byť udelené niektoré z výchovných opatrení alebo navrhnutá znížená známka zo správania.

4. Miesto určené v zasadacom poriadku môže žiak meniť len so súhlasom vyučujúceho.

5. Na vyučovacej hodine žiak sa správa slušne, sleduje činnosť v triede, je aktívny, nenašepkáva, neodpisuje, nevyrušuje.

 6. Ak chce žiak odpovedať alebo sa vyučujúceho niečo spýtať, hlási sa zdvihnutím ruky.

7. Ak sa žiak na vyučovanie nepripravil, má možnosť ospravedlniť sa vyučujúcemu na začiatku hodiny s uvedením dôvodu.

8. Počas hodiny smie žiak opustiť triedu, ihrisko, pracovné miesto... len so súhlasom vyučujúceho.

9. Svoje miesto žiak udržiava v čistote a poriadku.

10. Manipulovať s oblokmi, závesmi, žalúziami, svetelnými vypínačmi, audiovizuálnou technikou môžu žiaci len so súhlasom pedagóga. Pri poškodení škodu hradí rodič, resp. zákonný zástupca nezodpovedného žiaka a ak sa nezistí vinník, škodu uhradí kolektív triedy.

 11. Do školy je neprípustné nosiť predmety, ktoré žiak v škole nepotrebuje. Klenoty, hodinky a väčšie sumy peňazí nosí žiak do školy na vlastnú zodpovednosť. Ak žiak zistí stratu nejakej svojej veci, oznámi to triednemu učiteľovi, ktorý urobí ďalšie opatrenia.

 12. Do školy je zakázané nosiť, prechovávať a užívať akékoľvek drogy - omamné látky, zbrane aj ich atrapy. Porušenie zákazu sa klasifikuje ako hrubé narušenie disciplíny, ktoré triedny učiteľ rieši s rodičmi na výchovnej komisii za prítomnosti okresnej sociálnej kurátorky.

13. Počas vyučovacích hodín je povolené používať mobilné telefóny iba so súhlasom učiteľa na výchovno – vzdelávacie účely.

14. Všetky písomnosti a potvrdenia si žiaci vybavujú výlučne prostredníctvom triedneho učiteľa.

**III. Správanie sa žiakov počas prestávky**

1. Počas prestávky sa žiak pohybuje primerane rýchlo, neruší a neobmedzuje spolužiakov bez dovolenia nesmie opustiť budovu školy. Žiaci sa správajú voči sebe slušne a tolerantne, nevyhľadávajú potýčky, neriešia osobné problémy neslušnými výrazmi, prípadne fyzickým násilím. Nezneužívajú fyzicky slabších spolužiakov na vykonávanie rôznych ponižujúcich úkonov. V prípade zistenia šikanovania, situáciu rieši triedny učiteľ a bez výnimky každého žiaka potrestá zníženou známkou zo správania. Tieto priestupky žiakov je triedny učiteľ povinný riešiť s rodičmi

2. Žiaci majú zakázané vykláňať sa z okien a vyhadzovať von papier a iné odpadky.

 3. Počas malých prestávok žiak bez dôvodu neopúšťa triedu. Prestávky sú určené na prípravu pomôcok pre ďalšiu vyučovaciu hodinu, použitie WC, vykonanie osobnej hygieny.

 4. Po 1. vyučovacej hodine je veľká prestávka - I. stupeň,roč. 1.-2.

 Po 2. vyučovacej hodine je veľká prestávka – 3.-9.ročník

5. Ak majú žiaci vyučovanie v odborných učebniach, vezmú si potrebné veci a disciplinovane pred koncom prestávky sa presunú pred odbornú učebňu , pokiaľ nie sú dohodnutí s vyučujúcim o inom postupe presunu.

 6.. Žiaci chodia do telocvične a z telocvične pod vedením svojich učiteľov

 7. Žiaci na technickú výchovu chodia z triedy pod vedením vyučujúceho.

**IV. Odchod žiakov**

1. Po skončení poslednej vyučovacej hodiny si každý žiak uloží svoje veci do tašky, vyčistí si svoje miesto a okolie od papierov a iných nečistôt a vyloží si stoličku na lavicu. Odkladací priestor pod lavicou zostáva prázdny.

2. Na pokyn vyučujúceho žiaci opustia triedu zoradení a pod jeho vedením všetci odídu do šatne ku skrinkám, alebo do školskej jedálne.

3. Po skončení vyučovania idú žiaci domov. Zdržiavať sa bez dozoru a súhlasu pedagóga v budove školy nie je dovolené.

**V. Dochádzka žiakov do školy**

1. Žiak je povinný chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Účasť na vyučovaní nepovinných predmetov pre prihlásených žiakov je povinná počas celého školského roku.

2. Rodič zodpovedá za to, aby dieťa prišlo do školy včas a aby malo dostatok času pripraviť si pomôcky na prvú vyučovaciu hodinu. Každý oneskorený príchod do školy z dôvodu meškania sa eviduje a je považovaný za priestupok voči vnútornému poriadku školy. Príchod na prvú vyučovaciu hodinu s meškaním viac ako 30 minút, ktoré nebolo ospravedlnené zo strany rodiča, je považované za 1 neospravedlnenú hodinu.

3. Ak si rodič želá, aby dieťa odchádzalo zo školy v sprievode inej osoby, je povinný poskytnúť škole svoj súhlas. Ak pôjde o mimoriadne jednorazovo splnomocnenú osobu, je potrebné, aby rodičia tento fakt telefonicky alebo osobne oznámili v daný deň na recepcii školy a udali identifikačné údaje jednorazovo splnomocnenej osoby (číslo OP).

4. V prípade, že dieťa na želanie rodičov má odchádzať zo školy samo, je nevyhnutné, aby rodič poskytol svoj súhlas s odchodom dieťaťa bez sprievodu. Zodpovednosť školy za dieťa sa v takom prípade končí odchodom dieťaťa z priestorov školy.

5. V prípade neprítomnosti dieťaťa rodič ihneď, najneskôr v daný deň do 8:00 hod., telefonicky oznámi dôvod a predpokladanú dobu jeho neprítomnosti triednemu učiteľovi. Po 8:00 hod. rodič žiaka oznamuje absenciu dieťaťa triednemu učiteľovi prostredníctvom SMS alebo cez Edupage. Ospravedlnenie žiaka formou sms alebo telefonátu sa považuje za dostačujúce pri jednodňovej absencii žiaka.

6. Neprítomnosť žiaka, ktorá trvá najviac päť po sebe nasledujúce vyučovacie dni, ospravedlňuje rodič žiaka prostredníctvom SMS, e-mailom, cez edupage v časti na to určenej. Vo výnimočných prípadoch môže škola vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti.

7. Ak neprítomnosť dieťaťa z dôvodu ochorenia trvá dlhšie ako 5 po sebe nasledujúcich vyučovacich dni, predloží žiak alebo rodič žiaka potvrdenie od lekára. **Bod 6.a7. platí počas vyhlásenia mimoriadneho stavu – covid 19 až do odvolania.**

8. Ak je dieťa neprítomné viac ako tri dni z iných ako zdravotných dôvodov, je rodič povinný písomne

požiadať riaditeľku školy o uvoľnenie z vyučovania.

9. Ak má dieťa infekčnú chorobu (napr. žltačka, ovčie kiahne, mononukleóza...) alebo parazity (vši,

hlísty), je nutné, aby rodič ihneď informoval školu o tejto skutočnosti.

10. Prosíme rodičov, aby rešpektovali, že učitelia nesmú žiakovi podávať žiadne lieky. Žiakovi počas

pobytu v škole nie je dovolené svojvoľne užívať lieky.

11. Učiteľ môže vyzvať rodiča, aby odviedol svoje dieťa domov, ak zistí, že zdravotný stav žiaka nie je vhodný na pobyt v škole. Žiadame rodičov, aby nepúšťali deti do školy v prípade chorobných príznakov, ako sú napríklad horúčka, zvracanie a pod., a tiež aby starostlivo zvážili, či zdravotný stav ich dieťaťa umožňuje jeho pobyt v kolektíve bez ohrozenia žiaka samotného, ale aj zdravia ostatných žiakov a zamestnancov školy.

12. K žiadosti o oslobodenie z telesnej a športovej výchovy je nutné doložiť písomné vyjadrenie lekára.

13. V prípade dlhodobej neprítomnosti učiteľa (6 pracovných dní) vedenie školy e-mailom informuje rodičov žiaka o spôsobe riešenia vzniknutej situácie (napr. určenie zastupujúceho triedneho učiteľa, učiteľov hlavných predmetov).

 14.Ak má triedny učiteľ odôvodnené podozrenie, že žiak alebo jeho zákonný zástupca (rodič) porušujú § 36 Školského zákona - povinná školská dochádzka - neprítomnosť na vyučovaní sa považuje za neospravedlnenú. Triedny učiteľ prostredníctvom riaditeľstva školy zasiela rodičovi upozornenie na nedbalú školskú dochádzku - najneskôr po troch dňoch neospravedlnenej neprítomnosti žiaka na vyučovaní!

 15. Žiak nesmie svojvoľne odísť zo školy: V prípade uvoľnenia žiaka z výchovno - vzdelávacej činnosti v zmysle bodu 2 tohto poriadku, žiaka si musí osobne prevziať zákonný zástupca alebo osoba splnomocnená k tomuto úkonu.

 16. Žiak, ktorý bol oslobodený od vyučovania niektorého predmetu, musí byť prítomný na vyučovaní predmetu v predpísanom úbore a zamestnáva sa pomocnými úlohami pri vyučovaní.

17. Ak je predmet, v ktorom je žiak oslobodený, zaradený na prvú alebo poslednú vyučovaciu hodinu , žiak sa vyučovania predmetu nezúčastňuje na základe rozhodnutia riaditeľky školy vydaného na žiadosť rodičov.

 18. Ak má zákonný zástupca žiaka pochybnosti o správnosti klasifikácie v jednotlivých predmetoch, môže do troch dní odo dňa , keď bolo žiakovi vydané vysvedčenie požiadať riaditeľku školy o komisionálne preskúšanie (škola preskúma žiadosť a oznámi zákonnému zástupcovi, či žiak bude alebo nebude preskúšaný.) Preskúšanie sa musí uskutočniť najneskoršie do 10 dní od dátumu vydania rozhodnutia (MP č. 2489/94).

**C. Starostlivosť o školské zariadenie a učebnice**

1. Žiak je povinný šetriť učebnice a školské potreby, udržiavať v poriadku a čistote svoje miesto, triedu a iné školské priestory, chrániť majetok školy pred poškodením. Je povinný nosiť do školy učebnice a školské potreby podľa rozvrhu hodín.

 2. Akékoľvek poškodenie zariadenia školy z nedbanlivosti alebo úmyselné poškodenie je v plnej miere povinný nahradiť rodič žiaka ( zák. zást. ).

3. Ak žiak prestupuje na inú školu, učebnice odovzdá na doteraz kmeňovej škole.

**D. Starostlivosť o ochranu zdravia žiakov, bezpečnosť pri vyučovaní a školských akciách**

 1. Žiak musí byť v škole a na všetkých školských a mimoškolských podujatiach oblečený a upravený vhodne a čisto. Na 1.st. aj 2.st.je povinná školská rovnošata.

2. Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie spolužiakov.

3. Všetci žiaci sú so zásadami bezpečnosti a ochrany zdravia v škole preukázateľne oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.

 4. Všetci žiaci školy sú povinní rešpektovať dozor konajúcich učiteľov školy.

 5. Zo zdravotných dôvodov nie je povolené používať v škole ako prezuvky tenisky a cvičky.

 6. Žiak ochraňuje svoje zdravie a zdravie spolužiakov. Žiaci nesmú v škole ani v areáli školy fajčiť, piť alkoholické nápoje, používať toxické látky a drogy.

 7. Žiak dôsledne dodržiava hygienické zásady - dôsledne si umyje ruky po použití WC i pred každým jedlom.

8. Triedny učiteľ je povinný na začiatku školského roka zabezpečiť pre žiakov svojej triedy vhodné veľkosti nábytku a každý vyučujúci by mal dbať na to, aby žiak dodržoval správnu vzdialenosť pri písaní a čítaní.

9. Každý pedagóg je povinní zohľadňovať zrakové, sluchové vady i výšku vzrastu žiaka. Odporúčanie: vydať platný zasadací poriadok.

10. V prevádzkových priestoroch sa žiak správa tak, aby nezapríčiňoval zvyšovanie prašnosti a neohrozoval vlastnú bezpečnosť a bezpečnosť spolužiakov.

11. Pred začatím činnosti, pri ktorej vzniká riziko úrazu, pedagóg je preukázateľne povinný poučiť a upozorniť žiakov na ich možné nebezpečenstvo vzniku úrazu.

12. Prvú predlekársku pomoc je povinný poskytnúť každý zamestnanec školy.

 13. Ak žiak utrpel úraz, musí o tom informovať zodpovedného pedagogického zamestnanca / vyučujúceho, dozor konajúceho, triedneho , vychovávateľku.../.

14. Pedagóg, ktorý poskytol prvú predlekársku pomoc žiakovi je povinný o úraze alebo onemocnení informovať rodičov žiaka.

15. Každý školský úraz treba evidovať v knihe školských úrazov a každé ošetrenie úrazu je povinné zapísať do zošita ošetrení úrazov.

16. Ak úraz žiaka alebo iné zhoršenie zdravotného stavu si vyžaduje neodkladnú lekársku pomoc, škola zabezpečí pre žiaka pedagogický doprovod, ktorý podá ošetrujúcemu lekárovi informácie o vzniku a príčinách úrazu a informáciu o poskytnutej predlekárskej prvej pomoci.

17**. Škola prevádzkuje monitorovací kamerový systém. Monitorovací kamerový systému slúži k** :

* Posilneniu bezpečnosti, ochrane zdravia a disciplíny žiakov.
* Zamedzeniu opúšťania žiakmi areál školy počas vyučovania.
* Zamedzeniu nežiaducich prejavov žiakov počas prestávok v škole.
* Zamedzeniu poškodzovania majetku školy
* Na výchovno vzdelávacie účely
* Kamerový systém škole slúži výlučne len pre svoju vnútornú potrebu.

Ochrana osobnosti žiakov bude zabezpečená v plnom rozsahu v zmysle platných predpisov.

**E. Správanie sa žiaka na verejnosti**

1. Žiak sa môže zúčastniť filmového, divadelného predstavenia alebo iného kultúrneho a zábavného programu ak nie je program nevhodný pre školskú mládež. Večerného predstavenia sa môže žiak zúčastniť iba v doprovode rodiča alebo ním poverenej osoby

 2. Na školských výletoch, exkurziách, lyžiarskom, plaveckom výcviku, v škole v prírode sa žiaci riadia pokynmi pedagógov.

**F. Komisionálne skúšky, opravné skúšky, opakovanie ročníka**

 1. Žiak bude klasifikovaný na základe komisionálnej skúšky:

 a) keď koná rozdielovú skúšku

 b) keď je skúšaný v náhradnom termíne,

c) keď jeho zákonný zástupca požiada o preskúšanie žiaka a riaditeľ školy akceptuje dôvody ako opodstatnené,

d) na základe rozhodnutia vyučujúceho, keď žiak vymešká v jednom polroku 35 a viac percent z plánovaného počtu hodín v predmete, respektíve nemá splnené všetky kritériá hodnotenia a klasifikácie žiakov.

Výsledok komisionálnej skúšky je pre žiaka konečný.

 1. Ak má žiak na konci druhého polroka nedostatočný prospech najviac z dvoch predmetov, môže jeho zákonný zástupca požiadať o vykonanie opravnej skúšky. Výsledok opravnej skúšky môže byť hodnotený známkou

 a) Nedostatočný - ak žiak nevyhovie stanoveným kritériám hodnotenia a klasifikácie žiakov,

b) dostatočný - ak žiak stanoveným kritériám hodnotenia a klasifikácie žiakov vyhovie.

 2. Žiak, ktorý bez závažných dôvodov nepríde na opravnú alebo komisionálnu skúšku, klasifikuje sa z predmetu, z ktorého mal urobiť opravnú alebo komisionálnu skúšku – stupňom prospechu nedostatočný.

3.Ak žiak neprospel a neurobil opravnú skúšku z predmetu, prípadne ak neprospel z viac ako dvoch predmetov, opakuje ročník. Bude zaradený do triedy nižšieho ročníka.

**G. Individuálne štúdium, štúdium v zahraničí**

 Na požiadanie zákonného zástupcu z dôvodov aktívnej záujmovej činnosti žiaka alebo zo zdravotných dôvodov doložených príslušným potvrdením, môže riaditeľ školy povoliť žiakovi individuálny študijný plán alebo študijné úľavy, individuálne vzdelávanie. Pokiaľ žiak spolu s rodinou dlhší čas žije v zahraničí, môže riaditeľ školy vyhovieť žiadosti zákonného zástupcu žiaka a povoliť štúdium žiaka na škole obdobného typu v zahraničí. Riaditeľ školy stanoví, z ktorých predmetov a akým spôsobom bude musieť žiak na konci školského roka vykonať rozdielové skúšky. Určí tiež ich záväzné termíny.

**I. Školské stravovanie**

1.Každý žiak, ktorý sa chce stravovať v ŠJ je povinný včas vyplatiť stravné na účet školy, kde je potrebné uviesť VS – rodné číslo dieťaťa, do poznámky – meno a triedu dieťaťa vždy do 15.dňa v predchádzajúcom mesiaci

 2. Vstup do školskej jedálne je povolený iba stravujúcim sa žiakom.

3. V školskej jedálni sa žiaci zdržujú iba počas konzumácie stravy .

4. V ŠJ sa správajú disciplinovane, riadia sa pokynmi pedagogického dozoru a zamestnancov ŠJ. 5. Prevzatú a zaplatenú stravu stravník všetku konzumuje v jedálni , vrátene ovocia, jogurtov.

6. Po konzumácii stravy je stravník povinný ním použitý kuchynský riad a príbor vrátiť do odkladacieho okienka pre použitý riad.

7. V prípade, že žiak rozleje časť stravy na podlahu, oznámi túto skutočnosť pedagogickému dozoru, ktorý prostredníctvom pracovníčok ŠJ zabezpečí odstránenie nedostatku, ktorý býva príčinou školského alebo pracovného úrazu.

8. Ak žiak časť stravy rozleje na jedálenský stôl, tento nedostatok si odstráni sám alebo požiada pracovníčku pri odbere použitého riadu o uvedenie stola do dobrého hygienického stavu.

9. Čas podávania stravy je rozpísaná na webovom sídle školy.

**J. Školský klub**

1. V čase od 6,45 do 7,45 hod. ponúkame rodičom možnosť umiestniť dieťa do ranného školského klubu s pedagogickým dozorom v priestoroch základnej školy.

2. Rodič môže svoje dieťa prihlásiť na aktivity školského klubu, a to v čase od skončenia vyučovania do 17:00 hod.

3. V prípade záujmu o mimoškolské aktivity je potrebné odovzdať vyplnenú prihlášku platnú počas celého školského roka.

4. Ponuka mimoškolských aktivít je aktualizovaná vždy na začiatku školského roka. Jediná výnimka, kedy je možné upravovať a meniť krúžky zo strany rodičov, je mesiac september, inak je prihláška platná na obdobie celého školského roka.

5. Ak sa dieťa zúčastňuje na popoludňajších aktivitách školského klubu, rodič je povinný prísť po dieťa tak, aby dieťaťu bolo umožnené v pokoji ukončiť svoju činnosť a poupratovať po sebe.

6. Pri prihlasovaní dieťaťa na mimoškolské aktivity je potrebné zohľadniť jeho záujmy a neprihlasovať ho na aktivity, o ktoré nemá záujem.

7. Žiaci navštevujúci školský klub a krúžky sa riadia týmto Vnútorným poriadkom školy. V prípade opakovaného porušenia vnútorného poriadku školy bude dieťa zo školského klubu/krúžku vylúčené.

**J. Všeobecné ustanovenia**

1. Žiakom sa zakazuje nosiť do školy, na exkurzie, školské akcie, výlety, školy v prírode, lyžiarske a plavecké výcviky akékoľvek omamné látky, drogy a návykové prostriedky.

Každé porušenie tohto nariadenia sú povinní spolužiaci hlásiť okamžite svojmu triednemu učiteľovi, RŠ, príp. ZRŠ. V prípade podozrenia prenášania drog, má učiteľ právo prehľadať žiaka a jeho osobné veci, v prípade podozrenia na požitie drog, akýchkoľvek omamných látok má učiteľ právo žiaka otestovať voľnopredajným testom na použitie drog.

2. Žiakom sa zakazuje v škole používať akékoľvek formy šikanovania, zastrašovania, obťažovania alebo násilia voči ostatným žiakom.

Žiaci sú povinní hlásiť svojmu triednemu učiteľovi, RŠ, príp. ZRŠ akékoľvek formy šikanovania, zastrašovania, obťažovania, násilia alebo vandalizmu, ktoré boli použité voči nim alebo ktorého boli svedkami v škole alebo cestou do školy a zo školy a tiež krádeže osobných vecí.

3. Žiaci sú povinní ihneď nahlásiť dozorkonajúcemu alebo triednemu učiteľovi akýkoľvek úraz alebo poranenie, ktoré sa stalo im alebo ich spolužiakom.

4. Žiak je povinný správať sa aj mimo vyučovania počas voľných dní a prázdnin tak, aby neporušoval zásady spolunažívania a spoločenské normy správania.

**K . Záverečné ustanovenia**

1. So školským poriadkom sú povinní triedni učitelia oboznámiť žiakov svojej triedy, ako aj ich rodičov na schôdzkach RR, zaslaním cez edupage, čo rodičia potvrdia svojím podpisom.
2. Školský poriadok je  prístupný všetkým žiakom ba webovom sídle školy a v zborovni.
3. Zmeny a doplnky školského poriadku schvaľuje riaditeľka školy po prerokovaní na pedagogickej rade školy.
4. Školský poriadok školy nadobúda účinnosť dňom 5. septembra 2022.

Tento školský poriadok ruší školský poriadok zo dňa 4. 9. 2021.
Školský poriadok bol schválený na pedagogickej rade dňa 5.9.2022.

Prievidzi dňa 5.9.2022

 PaedDr. Gabriela Bálintová

 riaditeľka školy

 **PRÍLOHY 1**

* 1. **Kontrola domácej prípravy, domácich úloh žiakov, písomných a iných prác**

Vyučujúci sú povinní pravidelne kontrolovať ako sa žiaci doma pripravujú na vyučovanie. Písomnú domácu úlohu možno uložiť iba z učiva, ktoré bolo v škole precvičované a ktoré žiaci zvládli. Písomnú úlohu žiakov je potrebné vždy skontrolovať. Vyučujúci k tomu využijú rôzne časovo nenáročné formy, prípadne i lepších žiakov. Triedny učiteľ kontroluje, či nie sú žiaci domácimi písomnými úlohami preťažovaní. V piatok a na prázdniny sa žiakom nezadávajú domáce úlohy.

Písomné práce opravia vyučujúci podľa možnosti ihneď /najneskôr do 10 dní/ a následne urobia spoločnú opravu so žiakmi. Na hodinách opravy urobia dôsledný rozbor dobrých a zlých stránok písomných prác žiakov. Vyučujúci pravidelne kontrolujú aj úpravu, pravopis a čistotu školských zošitov. Písomné práce, ktoré boli hodnotené známkou sa odkladajú na dobu jedného roka. **Písomné práce sa nepíšu v pondelok a prvý deň po skončení prázdnin.**

* 1. **Školské výlety a exkurzie**

Škola organizuje školské výlety a exkurzie v zmysle platných pokynov a nariadení MŠ SR. Žiaci 1.-4. roč. sa môžu zúčastniť na školskom výlete v rozsahu 1 dňa. Pre žiakov 5.-9. roč. môže so súhlasom riaditeľky školy organizovať tr.uč. dva jednodňové alebo jeden dvojdňový výlet alebo exkurziu, ktorý je možno predĺžiť o dva dni pracovného pokoja. Súčasťou vyuč. TEV je základný plavecký a lyžiarsky výcvik organizovaný v zmysle pokynov MŠ SR.

**1.3 Osobitné opatrenia v učebni chémie**

 1. Povinnosťou učiteľa je upozorniť žiakov na bezpečnostné opatrenia a každý žiak je povinný obsah tohto laboratórneho poriadku poznať a dodržiavať ho.

 2. Každý žiak je povinný : v učebni dodržiavať čistotu a poriadok, zamestnávať sa pridelenou úlohou, požívať pracovný odev na laboratórne práce /plášť/ , svoju handru na podlahu.

3. Svojvoľná a nezodpovedná manipulácia s vodou a elektrickým prúdom je zakázaná.

4. Robiť pokusy, ktoré nie sú predpísané, je prísne zakázané.

5. Pri práci v učebni dbá každý žiak nielen na svoju bezpečnosť, ale aj na bezpečnosť svojich spolužiakov.

6. Odpadové kyseliny je nutné najskôr zriediť tak, že ich opatrne lejeme do väčšieho objemu vody a len potom ich vylievame do umývadla. Horúce roztoky sa najprv schladia alebo sa zriedia studenou vodou .

7. V prípade požiaru sa na hasenie zásadne používa piesok alebo hasiaci prístroj s kysličníkom uhličitým.

 8. Každý úraz, najmä poranenie očí, treba hlásiť vyučujúcemu.

9. Pri strieknutí žieraviny do oka, treba na vymytie použiť prúd čistej vody a postihnutého ihneď odviezť k lekárovi.

10. Po ukončení práce treba uzavrieť vodu a vypnúť elektrický prúd.

 11. Pred ukončením lab. cvičenia žiaci sú povinní nahlásiť vyučujúcemu zistené závady.

12. Vstup do učebne chémie majú žiaci len v sprievode vyučujúceho.

**1.4 Osobitné opatrenia v učebni fyziky**

1. Žiaci prichádzajú do učebne spolu s vyučujúcim.

2. Celý školský rok sedí žiak za prideleným laboratórnym stolom - lavicou , je zodpovedný za poriadok na ňom i za poriadok vo svojom okolí.

3. Zistené nedostatky, poškodenie stola a ostatného inventára hlásia žiaci učiteľovi na začiatku vyučovacej hodiny.

4. Žiaci majú vyberať bezpečnostný kryt so zásuvky elektrického prúdu

 5. Frontálne pokusy a laboratórne úlohy vykonávajú žiaci podľa pokynov učiteľa.

7. S prístrojmi v rozvodnej siete elektrického prúdu pracuje len učiteľ.

 8. Po skončení hodiny žiaci sú povinní upratať svoje miesto.

**1.5 Osobitné opatrenia na hodinách telesnej výchovy**

 1. Žiaci sú povinní dodržiavať všetky hygienické, bezpečnostné a poriadkové predpisy, o ktorých boli informovaní na úvodnej hodine telesnej výchovy , čo potvrdili vlastnoručným podpisom.

2. Úraz, ktorý sa stal žiakovi počas hodiny, je žiak povinný nahlásiť učiteľovi, ktorý úraz ošetrí a zabezpečí ďalšie opatrenia.

 3. Prechod žiakov do telocvične a z telocvične je výlučne s doprovodom učiteľa.

 4. Žiaci sú povinní cvičiť v dohodnutom cvičebnom úbore.

 **1.6 Osobitné opatrenia v učebni informatiky**

Okrem povinností uvedených v školskom poriadku , sú žiaci Informatiky (počítačová miestnosť) ďalej po vinní:

1. Prísť na vyučovanie v primeranom oblečení, ktoré by neprekážalo vo vyučovaní.

 2. Do učebne smie žiak vstupovať iba v prezuvkách a v sprievode vyučujúceho. Kabáty a topánky si nechávajú v šatni. Ostatné veci (tašky) si žiak ukladá na určené miesto v učebni. Do učebne je zakázané nosiť predmety ohrozujúce zdravie a bezpečnosť seba aj ostatných spolužiakov (ostré predmety, jedovaté látky.....).

3. V učebni je zakázané jesť a piť.

4. Vyučujúci určí každému žiakovi jeho pracovné miesto - počítač. Žiak sa na svoje miesto dostaví bez utekania, miesto si nesmie svojvoľne vymieňať. V prípade, že je na jedno miesto viac žiakov , je žiak povinný sa časovo podeliť so svojimi spolužiakmi.

5. Každý žiak je zodpovedný za jemu pridelený počítač. Spôsobenú úmyselnú škodu na zariadení pridelenej výpočtovej techniky je povinný uhradiť zákonný zástupca žiaka.

 6. Žiaci nevyrušujú pri práci svojich spolužiakov neprimeraným hlukom a zbytočným pohybom po učebni.

 7. Žiaci sa pohybujú po učebni opatrne, dávajú pozor na elektrické rozvody, elektrické zásuvky. Nezasahujú do elektrického obvodu počítača. Je zakázané pracovať s poškodeným počítačom.

8. Žiaci sú povinní nahlásiť každú poruchu počítača alebo príslušenstva. Bez vedomia vyučujúceho nezasahujú do systému počítača ani do jeho mechaniky.

9. Je zakázané bez súhlasu vyučujúceho používať súkromné diskety na prehrávanie alebo nahrávanie súborov

10. Po skončení vyučovacej hodiny žiaci v učebni dôkladne vyčistia priestor okolo počítačov , uložia stoličky, pričom venujú pozornosť elektrickým káblom.

 **PRÍLOHA 2**

**Opatrenia proti šíreniu legálnych a nelegálnych drog v školskom prostredí**

1. Žiaci základnej školy nesmú fajčiť, piť alkoholické nápoje, používať a vdychovať omamné látky a drogy, hrať o peniaze a to aj mimo školy.

2. Je povinnosťou každého žiaka, učiteľa, vychovávateľa i ostatných zamestnancov školy informovať triedneho učiteľa o žiakovi, ktorý fajčí, pije alkohol alebo užíva drogy v školskom prostredí i mimo neho.

 3. Po oznámení uvedenej skutočnosti sa triedny učiteľ diskrétne porozpráva so žiakom o jeho problémoch, o príčinách užívania návykových látok, o ich škodlivosti a o dôsledkoch ich užívania. O pohovore so žiakom urobí zápis do klasifikačného záznamu a v nastávajúcom období venuje žiakovi zvýšenú pozornosť.

4. Ak žiak v sledovanom období nezmení vzťah k návykovým látkam alebo je triedny učiteľ informovaný druhýkrát, triedny učiteľ na problém upozorní pred triednym kolektívom, žiakovi udelí pokarhanie triednym učiteľom a zabezpečí predvolanie žiaka pred triednu samosprávu.

 5. Ak ani potom nedôjde ku zmene postojov žiaka, triedny učiteľ predvolá rodičov a zorganizuje spoločné stretnutie za účasti výchovnej poradkyne, ZRŠ a RŠ. Nasleduje pokarhanie žiaka riaditeľom školy a zápis do triedneho výkazu.

6. Ak ani vtedy žiak nezmení správanie, triedny učiteľ zorganizuje stretnutie, na ktoré pozve oboch rodičov, RŠ, prípadne policajta alebo kurátora. Po prešetrení skutočnosti kolektívny orgán navrhne opatrenia. Riaditeľ školy zabezpečí stretnutie s odborníkom – psychológom. Žiakovi bude znížená známka zo správania.

 7. Povinnosťou triedneho učiteľa je viesť evidenciu pochvál i priestupkov žiakov a o zistených skutočnostiach vhodnou formou informovať na triednických hodinách , spôsob riešenia zaznamenávať v klasifikačnom zázname alebo osobitnom zošite, pravidelne spolupracovať s rodičmi a o problémoch informovať pedagogickú radu pri riešení výchovných problémov.

 8. Učiteľský dozor v čase prestávok bude vykonávať kontrolu priestorov školy v predmetnej veci, hlavný dôraz klásť na sociálne zariadenia, skryté priestory v areáli školy.

9. Triedni učitelia minimálne raz polročne, alebo aktuálne podľa potreby budú na triednických hodinách diskutovať o závislostiach najrôznejšieho druhu (drogy, patologické využívanie voľného času, príslušnosť k spoločensky nežiaducim hnutiam a pod.).

**Príloha 3**

**Prevencia a riešenie šikanovania**

Problematika šikanovania ako jedného z prejavov problémového správania žiakov je faktom. Je nebezpečnou a rozširujúcou sa sociálnou chorobou spoločnosti, ktorej dôsledkom je vážne ohrozovanie zdravia jednotlivcov i skupín. Odborníkmi je prirovnávané k podceňovanej epidémii, či k zákernej chorobe skupinovej demokracie. Demokracia v spoločnosti stojí a padá s rovnoprávnosťou vzťahov medzi jej členmi.

 **Stručná charakteristika šikanovania**

Pre vzťah, ktorý označujeme ako šikanovanie, je typická nerovnováha síl, kedy silnejší pošliapava práva slabšieho, ubližuje cielene a opakovane niekomu, kto sa nedokáže brániť. V škole pod šikanovaním rozumieme akékoľvek správanie žiaka alebo žiakov ( agresor), ktorých zámerom je ublíženie žiakovi alebo žiakom ( obeť ), prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Podstatnými znakmi šikanovania sú: úmysel bezprostredne smerujúci k fyzickému alebo psychickému ublíženiu druhému, útoky agresora sú opakované, pomer síl medzi agresorom a obeťou je nevyrovnaný.

**Prejavy šikanovania, reakcie žiakov a príčiny vzniku**

Šikanovanie sa prejavuje v priamej podobe – fyzickými útokmi, urážlivými prezývkami, nadávkami, posmechom, tvrdými príkazmi agresora vykonať určitú vec proti vôli obete, odcudzenie veci a pod. Žiaci v obave so stupňovania šikanovania sa o ňom nezdôverujú ani učiteľom a často ani rodičom. Najčastejšími otázkami sú: Z čoho pramení šikanovanie? V čom hľadať jeho korene? Kto je zaň zodpovedný? V teórii zaoberajúcej sa uvedenými otázkami sa ako príčiny uvádzajú:

 Rodina – nedostatočná rodinná výchova, absencia citovej rodinnej atmosféry, zhovievavosť voči agresívnym prejavom detí, „ tvrdá rodičovská výchova ( telesné tresty ), kríza v rodine, rozvodové konanie atď.

 Škola – nedostatočný priestor na správnu sebarealizáciu sa žiakov, „ vnucovanie“ vzorov správania sa žiakom, málo besied so žiakmi, „ anonymita“ žiakov a učiteľov, neprimerané hodnotenie prejavov žiakov atď.

Učiteľ a žiaci – emocionálne chladné vzťahy vo vyučovaní, nevhodná komunikácia so žiakmi (zosmiešňovanie, ponižovanie, zastrašovanie a vyhrážanie sa žiakom ), nedostatok pozitívnej motivácie, nevyužívanie pochvál, povzbudení, atď.

 Rovesníci a skupiny – napodobňovanie negatívnych vzorov, agresívny žiak má rešpekt ostatných, ktorí sa mu chcú vyrovnať. Pred agresívnym žiakom ostatní ustupujú, často aj dospelí, v skupine sa „stráca zodpovednosť za svoje prejavy, dlhodobejšie šikanovanie spôsobuje, že žiaci sa sním „stotožnia“ , menia k nemu postoje.

Vplyv médií – filmy, televízia, časopisy, internet ponúkajú množstvo negatívnych vzorov násilného správania sa jednotlivca alebo skupín. Prezentovaná hrôza, utrpenie, násilie, znižujú u žiakov empatiu k iným osobám

**Prevencia šikanovania**

• vytvoriť pozitívnu klímu v škole,

 • navodiť úzku spoluprácu medzi školou a rodinou,

• problém šikanovania riešiť vnútorným poriadkom školy,

 • zvýšiť dozor pedagogických zamestnancov,

• oboznámiť učiteľov so systémom školy pri šikanovaní,

• informovať učiteľov o postupe pri podozrení šikanovania,

 • realizovať vzdelávanie v oblasti prevencie šikanovania,

• spolupracovať s odborníkmi centra vých. a psychologickej prevencie a pedag.- psych. poradňou (CVPP a PPP)

 • v pracovnom poriadku vymedziť oznamovaciu povinnosť, pre pedagogických i nepedagogických zamestnancov,

• zamestnanec neplnením tejto povinnosti sa vystavuje riziku trestného postihu / neprekazenia trestného činu/.

 **Aké sú nepriame prejavy šikanovania?**

• šikanovaný žiak nechce chodiť do školy,

• chodí poza školu, domov prichádza neskoro,

 • nemá priateľov,

• cez prestávky sa zdržiava v blízkosti učiteľov,

• znižuje sa mu koncentrácia a výkon na vyučovaní,

• má zničené osobné veci a školské pomôcky,

• opakovane sa mu „ strácajú“ veci a peniaze,

 • prejavuje sa apaticky, nezúčastnene, smutne a bez nálady,

• má problémy s verbálnym prejavom, kokce,

• je konfliktný a náladový, tajnostkársky

 • má modriny, škrabance a tržné rany, • odmieta povedať, čo sa mu stalo,

 • uvádza nepravdepodobné vysvetlenie svojho správania.

**Kto býva najčastejšie šikanovaný?**

 • deti citlivé, tiché, utiahnuté, nepriebojné, slabšie, pomalšie;

 • deti, ktoré sa niečím odlišujú od ostatných – farbou pleti, názormi, vierou, rečou, nejakou telesnou odlišnosťou /menšie, tučnejšie, krívajúce, s okuliarmi, chorľavé,.../;

• deti, ktoré sa dobre učia, ochotne pomáhajú, sú usilovné a svedomité.

 **Čo môže urobiť učiteľ?**

• prekonzultovať podozrenie šikanovania s výchovným poradcom, učiteľským zborom a riaditeľom školy,

 • porozprávať sa so žiakom, ktorý ja vystavený šikanovaniu,

• porozprávať sa taktiež s násilníkom, • osloviť rodičov – ako obeti, tak aj násilníka, voliť taktný prístup a najmä zachovať dôvernosť informácií,

• podať návrh, ako situáciu riešiť,

 • vyhľadať individuálnu odbornú pomoc PPP, ÚPSVaR,

• prijať výchovné opatrenia – napomenutie, pokarhanie, podmienečné vylúčenie, znížiť známku zo správania,

 • pri podozrení na trestný čin kontaktovať príslušný útvar Policajného zboru SR/ od 15. do 18. rokov ide o trestný čin mladistvých/. Vyvarovanie sa chýb pri riešení šikanovania Čo robia pedagógovia a rodičia nesprávne: - vyšetrujú obeť spoločne s agresorom, - nedokážu odlíšiť nepravdivé tvrdenia falošných svedkov, ktorých ovplyvnil agresor, - neberú ohľad na traumu a pocity viny obete, často robia bezprostrednú konfrontáciu , - neberú do úvahy, že medzi obeťou a agresorom často vzniká závislosť, až identifikácia obete s agresorom, - neuvedomujú si, že šikanovaním môže byť nakazená celá trieda ( škola). Tieto chyby môžu spôsobiť až taký omyl, že obeť je vyhlásená za agresora

 **Rady pre žiaka - svedka šikanovania**

 • informuj učiteľa, ktorému dôveruješ,

 • vyhľadaj pomoc výchovného poradcu,

 • porozprávaj sa s kamarátom, ktorý je obeťou,

• podpor jeho sebavedomie, ponúkni pomoc,

• pokús sa nenápadne zistiť podrobnosti šikanovania,

• taktne informuj rodičov kamaráta - obete,

 • nezabúdaj, že chceš pomôcť kamarátovi a nie sa pomstiť násilníkom, reaguj primerane.

**Zdroj informácií**

 • Metodické usmernenie č. 7/2006-R k prevencii a riešeniu šikanovania žiakov v školách a školských zariadeniach,

• Zákona č. 29/1984 Zb. o sústave základných a stredných škôl / §49 starostlivosť o bezpečnosť a ochranu zdravia žiakov/,

• Občiansky zákonník §422 /vykonávanie dohľadu/

DODATOK č.1 šk.rok 2022/2023

V školskom roku 2022/23 sa k oblečeniu žiakov dopĺňa : žiaci na 2.st. môžu každý piatok v mesiaci prísť do školy bez rovnošaty – oblečenie však nemôže byť dotrhané, s vulgárnymi nápismi alebo obrázkami. Dievčatá v teplom počasí nemôžu nosiť tričká odhaľujúce brucho a veľmi krátke nohavice či sukne. Dievčatá nemôžu nosiť dlhé umelé nechty, nakoľko hrozí riziko úrazu.

Bol prerokovaný a schválený na PR 5.9.2023